

**Бәйдібек аудандық мәслихатының 2009 жылғы 17 ақпандағы "Біржолғы талон негізінде кәсіпкерлік жасаушы жеке тұлғаларға кәсіпкерлік қызмет түрлері бойынша бір жолғы талондар құнын белгілеу туралы" N 16/95 шешіміне өзгерістер енгізу туралы**

***Күшін жойған***

Оңтүстік Қазақстан облысы Бәйдібек аудандық мәслихатының 2010 жылғы 3 маусымдағы N 33/185 шешімі. Оңтүстік Қазақстан облысы Бәйдібек ауданының Әділет басқармасында 2010 жылғы 1 шілдеде N 14-5-96 тіркелді. Күші жойылды - Оңтүстік Қазақстан облысы Бәйдібек аудандық мәслихатының 2012 жылғы 21 желтоқсандағы № 9/48 Шешімімен

      Күші жойылды - Оңтүстік Қазақстан облысы Бәйдібек аудандық мәслихатының 2012.12.21 № 9/48 Шешімімен.

      Қазақстан Республикасының 10 желтоқсандағы 2008 жылғы "Салық және бюджетке төленетін басқа да міндетті төлемдер туралы" Қазақстан Республикасының кодексін (Салық кодексі) қолданысқа енгізу туралы" Заңының 36 бабының 1 тармағына және Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 6 бабына сәйкес аудандық мәслихат **ШЕШТІ**:

      1. Бәйдібек аудандық мәслихатының 2009 жылғы 17 ақпандағы  "Біржолғы талон негізінде кәсіпкерлік жасаушы жеке тұлғаларға кәсіпкерлік қызмет түрлері бойынша бір жолғы талондар құнын белгілеу туралы" (Нормативтік құқықтық актілерді мемлекеттік тіркеу тізілімінде 14-5-72 тіркелген, 3 сәуір 2009 жылғы "Шаян" газетінде жарияланған) № 16/95 шешімнің қосымшасы осы шешімнің № 1 қосымшасына сәйкес жаңа редакцияда жазылсын.

      2. Бәйдібек аудандық мәслихатының 2009 жылғы 17 ақпандағы  "Біржолғы талон негізінде кәсіпкерлік жасаушы жеке тұлғаларға кәсіпкерлік қызмет түрлері бойынша бір жолғы талондар құнын белгілеу туралы" № 16/95 шешімі № 2 қосымшамен толықтырылсын.

      3. Осы шешім ресми жарияланғаннан кейін күнтізбелік он күн өткен соң қолданысқа енгізіледі.

*Сессия төрағасы:                           Б.Қалаубай*

*Мәслихат хатшысы:                          С.Спабеков*

Бәйдібек аудандық мәслихатының

2010 жылғы 3 маусымдағы

№ 33/185 шешіміне № 1 қосымша

Бәйдібек аудандық мәслихатының

2009 жылғы 17 ақпандағы

№ 16/95 шешіміне № 1 қосымша

 **Қызметi дүркiн-дүркiн сипатта болатын жеке тұлғалар**
**үшiн бiржолғы талондар құнының мөлшерi**

|  |  |  |
| --- | --- | --- |
| Рет саны | Кәсiпкерлiк қызметтiң түрлерi | Бiржолғы талон құны (теңге) |
| 1 | Сату (стационарлық үй-жайда жүзеге асырылатын қызметтердi қоспағанда): |
| 1) газеттер мен журналдар | 70 |
| 2) тұқым, сондай-ақ отырғызылатын материалдары (екпелер, көшет) | 120 |
| 3) бақша дақылдары | 250 |
| 4) саяжайларда және үй маңындағы учаскелерде өсiрiлген табиғи гүлдер | 150 |
| 5) қосалқы ауыл шаруашылығы, бағбандық, бақшалық және саяжай учаскелерiнiң өнiмдерi | 250 |
| 6) жануарлар мен құстардың жемдерi | 300 |
| 7) сыпыртқылар | 250 |
| 8) орман жидегi | 250 |
| 9) бал | 250 |
| 10) саңырауқұлақ | 250 |
| 11) балық | 400 |
| 2 | Жер учаскелерiн өңдеу жөнiндегi жеке трактор иелерiнiң көрсететiн қызметi  | 800 |
| 3 | Үй жануарлары мен құстарын бағуды жүзеге асыратын қызметi | 40 |

Бәйдібек аудандық мәслихатының

2010 жылғы 3 маусымдағы

№ 33/185 шешіміне № 2 қосымша

      Бәйдібек аудандық мәслихатының

2009 жылғы 17 ақпандағы

№ 16/95 шешіміне № 2 қосымша

 **Базарларда тауарлар өткiзу, жұмыстар орындау, қызметтер көрсету жөнiндегi қызметтердi жүзеге асыратын жеке тұлғалар, дара кәсiпкерлер мен заңды тұлғалар үшiн бiржолғы талондар құнының мөлшерi**

|  |  |  |
| --- | --- | --- |
| Рет саны | Сауда (тауар) түрi | Бiржолғы талон құны (теңге) |
| 1 | Базарларда тауарлар сату (базар аумағындағы дүңгiршектердегi, стационарлық үй-жайлардағы (оқшауланған блоктардағы) сауданы қоспағанда): |
| 1) сүт және қышқыл сүт өнiмдерi | 200 |
| 2) ұсақ-түйек тауарлар сату | 200 |
| 3) көкөнiс және жемiстер | 250 |
| 4) ет және ет өнiмдерi | 1000 |
| 5) құстар мен аңдарды сату | 100 |
| 6) кеңсе тауарлары, парфюмерия  | 300 |
| 7) кеңсе тауарлары | 300 |
| 8) iрi қара мал | 200 |
| 9) ұсақ мал | 100 |
| 2 | Базар аумағында жұмыстар орындау, қызметтер көрсету жөнiндегi қызметтердi жүзеге асыратын жеке тұлғалар, дара кәсiпкерлер мен заңды тұлғалар | 150 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК